ฮอนด้าบิดต่อไม่รอใคร
รุกเข้มต่อเนื่องสำหรับค่าย เอ.พี. ฮอนด้า เจ้าพ่อตลาดรถจักรยานยนต์บ้านเรา,ล่าสุด ยกระดับการทำตลาดอย่างเข้มข้นสำหรับตลาดรถจักรยานยนต์ประเภทสปอร์ต,ด้วยการแนะนำ ฮอนด้า ซีบี 150 อาร์ ใหม่ เดอะ สตรีทสเตอร์ (New Honda CB150R THE STREETSTER) รถจักรยานยนต์แนวสปอร์ตสายพันธุ์ใหม่สไตล์นีโอ สปอร์ต คาเฟ่,ปรับลุคใหม่ให้ทันสมัย ภายใต้แนวคิดใหม่ THE STREETSTER สายเข้มเต็มข้อ บิดต่อไม่รอใคร,พร้อมเพิ่มความจี๊ดด้วยการดึง ก๊อต จิรายุ ตันตระกูล นักแสดงดาวรุ่งจากช่อง 3 มาสะท้อนคาแรกเตอร์ของ THE STREETSTER,เพื่อนำเสนอ ฮอนด้า ซีบี 150 อาร์ ใหม่ เดอะ สตรีทสเตอร์ สู่กลุ่มเป้าหมายที่ชื่นชอบรถสปอร์ตแนวใหม่สไตล์นีโอ สปอร์ต คาเฟ่ ในลุคของปี 2019,สุชาติ อรุณแสงโรจน์ รองประธานกรรมการบริหาร ค่าย เอ.พี. ฮอนด้า ประกาศลั่นว่าฮอนด้า ซีบี 150 อาร์นั้นเป็นประเภทรถจักรยานยนต์สปอร์ตสายพันธุ์์ใหม่ที่ฮอนด้าพัฒนาขึ้น โดยเรียกรถประเภทใหม่นี้ว่า นีโอ สปอร์ต คาเฟ่,เกิดจากการดีไซน์ให้เป็นรถสปอร์ตที่มีความคลาสสิกจากไฟกลมของรถแนวสปอร์ตคาเฟ่ แต่มีความโมเดิร์นด้วยดีไซน์ถังน้ำมันทรง Muscle บึกบึนมีมัดกล้าม กระชับเข้ากับสรีระผู้ขับขี่,พร้อมดีไซน์ยกช่วงท้ายรถให้สูงขึ้นสไตล์รถแข่ง เสริมความสปอร์ตลู่ลม ช่วยให้ผู้ขับขี่คอนโทรลรถได้อย่างคล่องแคล่ว จึงขับขี่ได้อย่างสนุกทั้งในขณะทางตรงความเร็วสูง และในขณะเข้าโค้ง,สำหรับปีนี้ ค่าย เอ.พี.ฮอนด้า ได้เติมความจัดจ้านให้ฮอนด้า ซีบี 150 อาร์ ใหม่ โดยเน้นความเป็นรถสไตล์นีโอ สปอร์ต คาเฟ่ ที่โดดเด่นทรงพลังมากขึ้น พร้อมใช้สีสันที่ดึงเอกลักษณ์ของซีบี 150 อาร์ ให้ออกมามากยิ่งขึ้น และนำเสนอจุดเด่นของรถให้เข้าใจง่ายขึ้น,โดยจุดเปลี่ยนแปลงหลักๆของฮอนด้า ซีบี 150 อาร์ ใหม่ ในครั้งนี้ คือ เพิ่มความเป็น สตรีท ไบค์ สไตล์เก๋าด้วยแถบกราฟิกบนถังน้ำมัน และแสดงรหัสความเท่ 150 ที่ช่วงท้ายตัวรถ พร้อมเติมความโดดเด่นด้วยคาลิปเปอร์แดงที่ล้อหน้าและล้อหลัง,รวมทั้งปรับสีบรอนซ์ทองที่แกนโช้กหน้าอัปไซด์ดาวน์ให้เข้มขึ้นและใช้โบลท์ด้านบนสีแดงเพิ่มความจัดจ้าน,เครื่องยนต์ 150 ซีซี DOHC 4 วาล์ว ลูกสูบเคลือบโมลิบดินัม พร้อมเกียร์ 6 สปีด รีดความแรงเร้าใจในทุกจังหวะการขับขี่,โครงสร้างเฟรมออกแบบใหม่ให้ตำแหน่งท่านั่ง ตำแหน่งเครื่องยนต์ และท่อไอเสีย ได้สมดุลจุดศูนย์ถ่วงที่กึ่งกลางตัวรถ ช่วยให้ผู้ขับขี่คอนโทรลรถได้ง่ายทั้งทางตรงที่ความเร็วสูง และในทุกจังหวะการเข้าโค้ง,มีให้เลือก 3 สี ในรุ่นดิสก์เบรกหน้าหลัง คือ สีขาว-ดำใหม่ สีแดง-ดำ และสีดำ โดยในรุ่นสีแดง-ดำ และสีดำ ยังมีให้เลือกในแบบระบบเบรก ABS พร้อม G-Sensor ป้องกันอาการท้ายยก,ยังคงราคาจำหน่ายท้องตลาดโดยประมาณเริ่มต้นที่ 99,800 บาท,ตั้งเป้าขาย 18,000 คันต่อปี,ว้าว,อัลคาโปน,motorwars@thairath.co.th
ยกระดับการทำตลาดอย่างเข้มข้นสำหรับตลาดรถจักรยานยนต์ประเภทสปอร์ต ด้วยการแนะนำ ฮอนด้า ซีบี 150 อาร์ ใหม่ เดอะ สตรีทสเตอร์
ฮอนด้า,HONDA,มอเตอร์วอร์ส,อัลคาโปน,เอ.พี. ฮอนด้า,ค่ายรถยนต์